CELEX: 32016R0277
Language: bg
Date: 2016-02-25 00:00:00
Title: Регламент (ЕС) 2016/277 на Съвета от 25 февруари 2016 година за изменение на Регламент (ЕО) № 765/2006 относно ограничителни мерки по отношение на Беларус

27.2.2016   
            
            
               BG
            
            
               Официален вестник на Европейския съюз
            
            
               L 52/22
            
         РЕГЛАМЕНТ (ЕС) 2016/277 НА СЪВЕТА
   от 25 февруари 2016 година
   за изменение на Регламент (ЕО) № 765/2006 относно ограничителни мерки по отношение на Беларус
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215 от него,
   като взе предвид Решение 2012/642/ОВППС на Съвета от 15 октомври 2012 г. относно ограничителните мерки срещу Беларус (1),
   като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
   като има предвид, че:
   
               (1)
            
            
               Регламент (ЕО) № 765/2006 на Съвета (2) предвижда замразяването на активите на президента Лукашенко и на някои длъжностни лица на Беларус, както и активите на лица, отговорни за сериозни нарушения на правата на човека или за репресии срещу гражданското общество и демократичната опозиция, и лица и образувания, облагодетелстващи се от режима на Лукашенко или подкрепящи този режим, в това число по-специално лица и образувания, които предоставят финансова или материална подкрепа на режима.
            
         
               (2)
            
            
               Замразяването на активи следва да продължи да се прилага за четири лица, посочени в приложение I към Регламент (ЕО) № 765/2006.
            
         
               (3)
            
            
               Всички лица и образувания, изброени в приложение IV към Регламент (ЕО) № 765/2006, за които е спряно прилагането на замразяването на активи, следва да бъдат заличени, а спирането на прилагането на забраната следва да бъде прекратено.
            
         
               (4)
            
            
               Тази мярка попада в приложното поле на Договора и следователно за нейното прилагане е необходим нормативен акт на равнището на Съюза, по-специално с цел да се осигури еднаквото ѝ прилагане от страна на икономическите оператори във всички държави членки.
            
         
               (5)
            
            
               Поради това Регламент (ЕО) № 765/2006 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 765/2006 се изменя, както следва:
   
               1)
            
            
               в член 2 параграф 6 се заличава;
            
         
               2)
            
            
               член 8б се заличава;
            
         
               3)
            
            
               приложение IV се заличава.
            
         Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 февруари 2016 година.
      
         
            За Съвета
         
         
            Председател
         
         K.H.D.M. DIJKHOFF
      
   
   
      (1)  ОВ L 285, 17.10.2012 г., стр. 1.
   
      (2)  Регламент (ЕО) № 765/2006 на Съвета от 18 май 2006 г. относно ограничителни мерки по отношение на Беларус (ОВ L 134, 20.5.2006 г., стр. 1).